“Biex ninvestu fil-ġejjieni tal-Partit Nazzjonalista bħala forza politika b’saħħitha, jeħtieġ illi bħala Partit niġbdu lejna nies ġodda u nħeġġuhom jinvolvu ruħhom. L-avvenimenti li seħħew fl-aħħar ġimgħat qanqlu f’ħafna żgħażagħ il-ħtieġa li jinvolvu ruħhom u jagħtu sehem attiv.” Dan qalu Joseph Grech, President tal-MŻPN waqt it-tnedija ta’ kampanja “Prijorità għall-Ġejjieni”. Din il-kampanja mistennija tilħaq l-iskop ewlieni tal-MŻPN li huwa li jrawwem u jibni żgħażagħ u uċuħ ġodda, u jħeġġiġhom jinvolvu ruħhom fil-Partit Nazzjonalista. Il-ġenerazzjonijiet li ġejjin għandhom rwol importanti ħafna fil-politikà u fit-tiġdid ta’ pajjiżna, u l-MŻPN se tkun qed taħdem biex tkun il-vuċi tal-lum u ta’ għada. Fil-ġranet u l-ġimghat li ġejjin, l-MŻPN se jkun qiegħed jiltaqa’ ma’ numru ta’ żgħażagħ f’diversi lokalitajiet f’Malta u Għawdex u jħeġġiġhom jibdew din il-mixja fil-PN u jkunu parti minn riġenerazzjon𝐢 politika tant meħtieġa għal pajjiżna.